Publication: Magyar Közlöny
Issue: MK-2000-59 (Year: 2000, Number: 59)
Era: 1990-2004
Section: 
Paragraph Index: 275

15. cikk Az ország jogalkotásában előírt kivételektől eltekintve a munkaügyi felügyelőket: (a) el kell tiltani attól, hogy bármilyen közvetlen vagy közvetett érdekeltségük legyen az általuk felügyelt vállalatokban; (b) megfelelő büntetések, illetve fegyelmi intézkedések terhe mellett kötelezni kell, hogy ne fedjenek fel, még a szolgálatból való kiválásuk után sem, semmiféle gyártási vagy üzleti titkot, munkamódszert, amely feladatuk teljesítése során tudomásukra jutott; valamint (c) kötelezni kell, hogy kezeljenek bizalmasan minden bejelentést, amelyből tudomásukra jutott a törvényes rendelkezések hiányossága vagy megszegése, és, hogy semmilyen módon ne utaljanak a munkáltatónak vagy képviselőjének arra, hogy a felügyeleti szemle ilyen bejelentés nyomán történt.

Source: https://magyarkozlony.hu/hivatalos-lapok/4069dca736a31bfc2f437d777972e7d751d3af0b/dokumentumok/5c18018518bf30d5a1d30554a7d93d95cbf427ee/letoltes